Les obres de reforma del Centre Social Marcel·lí Pérez del Grau de Gandia avancen a bon ritme
17 juliol 2024

## Les obres de reforma del Centre Social Marcel·lí Pérez del Grau de Gandia avancen a bon ritme17 juliol 2024Última actualització: 17 juliol 2024

![](../gestion/img/bf0d1231759e687d4bf21e77dcdaeae20b7af38f904d811cb3875b79add266ac.jpg)  
  

El **Centre Social Marcel·lí Pérez del Grau podria estar finalitzat per a la Fira i Festes**. Així ho van informar els tècnics municipals i els responsables de l'empresa adjudicatària dels treballs de reforma de l'edifici durant la visita que l'**alcalde de Gandia, José Manuel Prieto**, acompanyat pel **president de la Junta de Districte, Miguel Ángel Picornell**, i els **edils Vicent Mascarell i Elena Moncho**, van fer la setmana passada.  
  
Es tracta de la segona visita d'aquest tipus realitzada l'últim semestre per supervisar uns treballs que es troben molt avançats, ja que s'espera iniciar en breu la col·locació del sostre i els sistemes d'aire condicionat.  
  
El **Govern d'Espanya** a través del **Pla de Recuperació, Transformació i Resiliència** (PIREP Local) ha destinat 996.000 euros per a aquesta actuació al Grau mentre que **el municipal aporta prop de 300.000 euros**.

  
L'actuació està duent a terme la millora de l'eficiència energètica alhora que s'hi instal·len plaques solars, de manera que l'edifici passarà a ser totalment sostenible en matèria energètica. També es preveu la reutilització de l'aigua i l'automatització de les instal·lacions i es millorarà l'accessibilitat, es redistribuirà l'espai interior per millorar la confortabilitat dels usuaris i s'adequaran els actuals usos de treball, reunió, gestió i intercanvi cultural a les necessitats del segle XXI.

  
A més, es millorarà l'aïllament i la fusteria, a més de convertir la teulada de l'edifici en una coberta verda que compartirà espai amb plaques solars.

  
Després de la visita, Prieto ha mostrat la seua satisfacció per l'evolució dels treballs i ha afirmat que "_el Grau es mereix un edifici digne del segle XXI que, una vegada finalitzats els treballs, es convertirà en l'Ajuntament del Grau i en un dels cors de la barriada"_.